19. egyptiske dynasti

19. egyptiske dynasti var rekken av monarker som styrte oldtidens Egypt i perioden til det egyptiske nyriket, og varte i tiden omkring 1290-1190 f.Kr. (i henhold til den lave kronologien). Det ble grunnlagt av vesir Ramses I som farao Horemheb valgte til sin etterfølger til tronen. Den mest velkjente av den nittende dynastiets faraoer var Ramses II. Faraoene lot oppføre sine klippegravar og gravtempel i Teben, men styrt hovedsakelig fra hovedstedene Memfis og Pi-Ramses i Nedre Egypt. Dynastiet tok slutt da Seti IIs enkedronning Twosret ble avsatt av Setnakhte.

Dette dynastiet er best kjent for sine militære erobringer i Kanaan. Krigerkongene i det tidlige 18. dynasti hadde møtt liten motstand fra naborikene, noe som gjorde det mulig med enkelhet å utvide sitt herredømme og innflytelse. Situasjonen hadde endret seg radikalt mot slutten av 18. dynasti. Hettittene hadde gradvis økt sin innflytelse inn i Syria og Kanaan og blitt et betydelig statsmakt i den internasjonale politikken i Østen og Midtøsten, en maktfaktor som både Seti I og hans sønn og etterfølger Ramses II ble nødt til å forholde seg til.

 Faraoene 
Det nittende dynastiet var en familie fra den østlige delen av Nildeltaet som tok makten over Egypt da det foregående dynastiet døde ut. Noen av de største tempelbyggingen i Egypts historie ble gjennomført i deres regjeringstid; i Abu Simbel, Abydos, Avaris (den nye hovedstaden Pi-Ramses), Memfis og et stort prosjekt i Teben; gravtemplene Ramesseum og Qurna, nya deler av Karnak- og Luxortemplet, samt storstilte klippegraver i Kongenes dal. Guden Set, hvis kultsentrum lå i østlige Nildeltaet ble gitt økt betydning og fra dennes tid finnes en av de eldste mytene om kampen mellom Horus og Seth bevart i samlingen Chester Beatty papyri.

Faraoene i det nittende dynasti styrte for bortimot et hundre og ti år: fra rundt 1292 og fra til 1187 f.Kr. Seti Is styre er i dag betraktet å ha vart i 11 år og ikke 15 år som både Jürgen von Beckerath og Peter Brand, som begge har skrevet en biografi av denne farao, har fremmet.Brand, Peter J. (2000): The Monuments of Seti I: Epigraphic, Historical and Art Historical Analysis. Brill. s. 308 Følgelig vil det bli forbedret til 11 år eller 1290-1279 f.Kr. Derfor vil Setis far og forgjenger ha styrt Egypt mellom 1292 og 1290 f.Kr. Mange av faraoene ble gravlagt i Kongenes dal i Teben (utpekt KV). Ytterligere informasjon kan bli funnet på nettstedet for Tebens kartleggingsprosjekt.«Sites in the Valley of the Kings» . Thebanmappingproject.com.

 Fødenavn Tronenavn Regjeringstid Ramses I Menpehtyra 1295 – 1294 f.Kr. Seti I Menmaatra 1294 – 1279 f.Kr. Ramses II Usermaatra-setepenra 1279 – 1213 f.Kr. Merneptah Baenra-merynetjeru 1213 – 1203 f.Kr. Amenmesse Menmira-setepenra 1203 – 1200 f.Kr. Seti II Userkheperura-setepenra 1200 – 1194 f.Kr. Siptah Akhenra-setepenra 1194 – 1188 f.Kr. Twosret Sitra-meryamen 1188 – 1186 f.Kr.

 Billedgalleri 

 Referanser 

 Litteratur 
 Björkman, Gun (1981): De gamla egyptierna, Stockholm: Natur och kultur 
 Kuhrt, Amélie (1997): The Ancient Near East. London: Routledge.
 Brand, Peter J. (2000): The Monuments of Seti I: Epigraphic, Historical and Art Historical Analysis. Brill
 Beckerath, Jürgen von (1997): Chronologie des Äegyptischen Pharaonischen. Phillip von Zabern.
 Grimal, Nicolas (1992): A History of Ancient Egypt, Oxford: Blackwell

Kategori:Dynastier i oldtidens Egypt